CELEX: 32018D1479
Language: sl
Date: 2018-10-03 00:00:00
Title: Izvedbeni sklep Komisije (EU) 2018/1479 z dne 3. oktobra 2018 o odložitvi datuma izteka odobritve sulfuril fluorida za uporabo v biocidnih proizvodih vrste proizvodov 8 (Besedilo velja za EGP.)

4.10.2018   
               
               
                  SL
               
               
                  Uradni list Evropske unije
               
               
                  L 249/16
               
            
         IZVEDBENI SKLEP KOMISIJE (EU) 2018/1479
         z dne 3. oktobra 2018
         o odložitvi datuma izteka odobritve sulfuril fluorida za uporabo v biocidnih proizvodih vrste proizvodov 8
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         Uredba (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 14(5) Uredbe,
         po posvetovanju s Stalnim odborom za biocidne pripravke,
         ob upoštevanju naslednjega:
         
                     (1)
                  
                  
                     Aktivna snov sulfuril fluorid je bila vključena v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih vrste proizvodov 8 in se zato v skladu s členom 86 Uredbe (EU) št. 528/2012 šteje za odobreno v skladu z navedeno uredbo ob upoštevanju specifikacij in pogojev iz Priloge I k navedeni direktivi.
                  
               
                     (2)
                  
                  
                     Odobritev sulfuril fluorida za uporabo v biocidnih proizvodih vrste proizvodov 8 bo iztekla 31. decembra 2018. V skladu s členom 13(1) Uredbe (EU) št. 528/2012 je bila 28. junija 2017 vložena vloga za podaljšanje odobritve te aktivne snovi.
                  
               
                     (3)
                  
                  
                     Ocenjevalni pristojni organ Švedske je 14. februarja 2018 o svoji odločitvi v skladu s členom 14(2) Uredbe (EU) št. 528/2012 obvestil službe Komisije, da bo potrebna popolna ocena. V skladu s členom 8(1) navedene uredbe je omogočeno 365-dnevno obdobje za izvedbo popolne ocene. Med ocenjevanjem lahko ocenjevalni pristojni organ v skladu s členom 8(2) navedene uredbe po potrebi od vlagatelja zahteva, da predloži dovolj podatkov za izvedbo ocene. V takem primeru se 365-dnevno obdobje prekine za obdobje, ki skupno ne presega 180 dni, razen če je to upravičeno zaradi narave zahtevanih podatkov ali izrednih okoliščin.
                  
               
                     (4)
                  
                  
                     Evropska agencija za kemikalije (v nadaljnjem besedilu: Agencija) v 270 dneh po prejemu priporočila ocenjevalnega pristojnega organa v skladu s členom 14(3) Uredbe (EU) št. 528/2012 pripravi in Komisiji predloži mnenje o podaljšanju odobritve aktivne snovi.
                  
               
                     (5)
                  
                  
                     Zato bo iz razlogov, na katere vlagatelj nima vpliva, odobritev sulfuril fluorida za uporabo v biocidnih proizvodih vrste proizvodov 8 verjetno potekla pred sprejetjem odločitve o njenem podaljšanju. Zato je primerno datum izteka odobritve sulfuril fluorida za uporabo v biocidnih proizvodih vrste proizvodov 8 odložiti za obdobje, ki je potrebno, da se omogoči preverjanje vloge. Glede na obdobja, ki so bila na voljo ocenjevalnemu pristojnemu organu za oceno ter Agenciji za pripravo in predložitev mnenja, je primerno, da se datum izteka odobritve odloži do 30. junija 2021.
                  
               
                     (6)
                  
                  
                     Z izjemo datuma izteka odobritve bi moral sulfuril fluorid ostati odobren za uporabo v biocidnih proizvodih vrste proizvodov 8 v skladu s specifikacijami in pogoji, navedenimi v Prilogi I k Direktivi 98/8/ES –
                  
               SPREJELA NASLEDNJI SKLEP:
         
            Člen 1
            Datuma izteka odobritve sulfuril fluorida za uporabo v biocidnih proizvodih vrste proizvodov 8 se odloži do 30. junija 2021.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 3. oktobra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 167, 27.6.2012, str. 1.
         
            (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).